

**ZAPISNIK**

**16. redne seje Upravnega odbora, dne 9.7.2020**

**Prisotni člani UO:** Zdenka Katkič, , dr. Franc Habe, Dane Klepec, Ema Perkovič, Neda Galijaš, Hana Premrl, Marija Gabron, Darinka Smrke

**Ostali prisotni:** Brigita Grubič, mag. Bernardka Krnc

**Upravičeno odsotni:** dr. Uroš Stanič, Olga Štrus

**DNEVNI RED**:

1. Potrditev zapisnika 15. seje in pregled izvršenih sklepov

2. Občni zbor Društva Šola zdravja v letu 2020

3. Finance

4. Regijski posveti

5. Usposabljanja 1000 gibov

6. Javni razpisi in zaposlitev kineziologa

7. Razno:

- 23. september Dan športa - nov državni praznik

Razprava: Zamenja se vrstni red točk dnevnega reda in sicer, da se pod točka 2. obravnavajo Javni razpisi in pogodba s Športnim društvom Kineziologi na kvadrat ter pod točko 6. Občni zbor Društva Šola zdravja v letu 2020.

Zato se sprejmeta naslednja sklepa:

**Sklep št. 229**

**Potrdi se zamenjava 2. in 6. točke dnevnega reda 16. redne seje Upravnega odbora Društva Šola zdravja z dne 9.7.2020.**

**Sklep št. 230**

**Potrdi se predlagani dnevni red:**

**1. Potrditev zapisnika 15. seje in pregled izvršenih sklepov**

**2. Javni razpisi in pogodba s Športnim društvom Kineziologi na kvadrat**

**3. Finance**

**4. Regijski posveti**

**5. Usposabljanja 1000 gibov**

**6. Občni zbor Društva Šola zdravja v letu 2020**

**7. Razno**

*Točke dnevnega reda:*

1. **Potrditev zapisnika**

V prilogi pošiljamo v potrditev zapisnik 15. seje OU z dne 28.5.2020 in predlagamo njegov sprejem.

Razprave in pripomb na zapisnik ni bilo.

Sprejme se sklep:

**Sklep št. 231**

**Potrdi se zapisnik 15. seje UO Društva Šola zdravja z dne 28.5.2020.**

1. **Javni razpisi**

Poročilo je podala Bernardka Krnc. Društvo Šola zdravja se je v letu 2020 prijavilo na 30 razpisov, od tega imamo pozitivno odobrenih 17 sklepov in tudi že podpisanih pogodb. Veseli smo, ker smo bili uspešni na 3-letnem razpisu MOL. Vsako leto bomo pridobili po 12.000 EUR za delovanje skupin Društva Šola zdravja na območju MOL.

V mesecu juniju smo se prijavili na razpise na Občino Velike Lašče, Občino Šentjernej in Občino Zagorje ob Savi ter na Športno unijo Slovenije (Tabela razpisov je v prilogi).

Zaradi razpisa MOL bomo podpisali Pogodbo o sodelovanju s Športnim društvom Kineziologi na kvadrat iz Ljubljane, ki bodo izvajali strokovne, vsebinske zadeve (meritve, pravilna izvedba vaj, prikaz vaj na fitnes napravah na prostem).

V razpravi so se člani strinjali s podpisom pogodbe s Kineziologi na kvadra,, ker so sredstva zagotovljena s strani MOL.

Zato OU sprejme:

**Sklep št. 232**

**Potrdi se pogodba o sodelovanju s Športnim društvom Kineziologi na kvadrat z izvedbo strokovnih vsebin. Sredstva so zagotovljena iz razpisa Mestne občine Ljubljana (v nadaljevanju: MOL). Pogodba z MOL je že podpisana. V letu 2020 je za izvedbo aktivnosti Šola zdravja na območju MOL zagotovljenih 12.000 EUR. Pogodba se sklepa za obdobje od 1.8.2020 do 31.12.2022.**

3.**Finance**

Brigita Grubič upravnemu odboru predstavi osnovne finančne podatke o Društvu Šola zdravja in sicer, podatke o plačanih članarinah 2020. Članarino je do danes plačalo 3.451. članov v znesku 69.020 EUR. Veliko število članov je povratnikov, predvsem na področju MOL.. Odprtih terjatev nimamo. Odprtih računov je za cca. 7.000 EUR (Euroton in Darima).

Društvo Šola zdravja sprejema od članov maile, tekst, foto gradivo, oblikovan propagandni material, katerih priloga je obsežna. Slike uporabljamo za objave na spletni strani in v časopisu. Zato google zahteva razširitev gmaila, kar je povezano s plačilom storitev google play storitve. Plačilo 1,99 EUR/mesečno je možno samo s plačilno kartico fizične osebe. V sklopu tega se refundira gmail, ki ga uporabljata Neda Galijaš in Zdenka Katkič za potrebe Društva Šola zdravja.

Sprejme se:

**Sklep št. 233**

**Društvo Šola zdravja mesečno refundira pri plači 3 x 1,99 EUR za uporabo storitve google play za naslednje elektronske naslove, uporabnikom teh naslovom:** **telovadba7.30@gmail.com****,** **drustva.sola.zdravja@gmail.com** **in** **nedasolazdravja@gmail.com****.**

1. **Regijski posveti**

Zaradi Covid-19 v Društvu Šola zdravja ni bilo možno izvesti rednega letnega zbora članov, zato smo se v Društvu Šola zdravja odločili za izvedbo regijskih srečanj:

* v juniji 2020: Ivančna Gorica, Kamnik , Domžale, Radovljica in
* v juliju 2020: Posavje 2x (Brežice, Krško) ter Ajdovščine in Most na Soči.

V letu 2020 je planirana izvedba 30. regijskih posvetov po naslednjem terminskem planu:



1. **Usposabljanja 1000 gibov**

Zaradi Covid-19 in omejitev druženja v skupinah, v Društvu Šola zdravja ni bilo možno izvesti usposabljanja po Metodi 1000 gibov. Zato smo v Društvo Šola zdravja v sodelovanju z Domžalcem in prof. športne vzgoje Andražem Purgerjem posneli 4 filme, kako pravilno izvajati vaje 1000 gibov.

Klasična usposabljanja po Metodi 1000 gibov pa so za člane novih skupin predvidena:

* v juniju 2020: Občina Velike Lašče (24.6.2020),
* v juliju 2020: MO Ljubljana (8.7.2020), občina Sevnica (28.7.2020),
* v avgustu 2020: Občina Trebnje (18.8.2020), Občina Krško (24.8.2020) in Občina Logatec (25.8.2020) in
* v septembru: MO Maribor (8.9.2020).

Po izvedenih regijskih srečanjih bomo določili dodatne termine za usposabljanja 1000 gibov v jeseni 2020 in na razpoložljiva sredstva na razpisih.

**6. Občni zbor Društva Šola zdravja v letu 2020**

Planirani občni zbor Društva Šola zdravja zaradi pandemije Covid-19 ni bilo možno izvesti v mesecu marcu in maju 2020, zato se je zaradi izjemnih razmer občni zbor Društva Šola zdravja za leto 2020 izpeljalo kot delne občne zbore po skupinah Šola zdravja, ki predstavljajo osnovno celico delovanja, do 30.6.2020.

Delne občne zbore Društva Šola zdravja se je izvedlo po naslednjem dnevnem redu:

1. Izvolitev delovnega predsednika in zapisnikarja

2. Potrditev dnevnega reda

3. Letna poročila o delu Društva Šola zdravja

* Letno poročilo dela za leto 2019
* Finančno poročilo za leto 2019
* Poročilo Nadzornega odbora

4. Obravnava in sprejem poročil

5. Program dela in finančni načrt za leto 2020

6. Izvolitev organov društva za obdobje 2020 – 2024

7. Priznanja in nagrade prostovoljcem in nagrade »akcija 0,5 dohodnine«

8. Razno

Na Društvo Šola zdravja je prispelo 169 zapisnikov delnih občnih zborov skupin Šola zdravja, saj so bili delni občni zbori uspešno izvedeni v 180 skupinah Šola zdravja (priloga: Rezultati delnih občnih zborov Društva Šola zdravja izvedenih po skupinah do 30.6.2020).

Na delnih občnih zborih po skupinah Društva Šola zdravja je bilo potrjenih vseh predlaganih 8. sklepov in tudi novi člani UO.

V razpravi, v kateri so sodelovali vsi člani UO, je bilo izraženo veliko zadovoljstvo, ker je kar 181 skupin izvedlo delne občne zbore Društva Šola zdravja. Zato se sprejmeta:

**Sklep št. 234**

**Potrdijo se rezultati delnih občnih zborov Društva Šola zdravja po skupinah na dan 30.6.2020 in vseh 8. sprejetih sklepov občega zbora (po priloženi Excel tabeli Rezultati delnih občnih zborov Društva Šola zdravja izvedenih po skupinah do 30.6.2020).**

**Sklep št. 235**

**Potrdijo se odgovori Društva Šola zdravja pod točko razno (priloga pod Pripombe skupin Društva Šola zdravja), ki so sestavni del delnih občnih zborov Društva Šola zdravja. Vsem skupina. Društva šola zdravja se posreduje odgovore po elektronski pošti.**

1. **Razno**

Slovenci smo dobili nov državni praznik Dan športa, ki ga bomo praznovali 23. september in ni dela prost dan. V Društvu Šola zdravja se bomo s svojimi aktivnostmi vključili v sklopu evropskega tedna športa v septembru 2020 in obeležili ta praznik.

Nacionalni inštitut za javno zdravje-NIJZ nas je povabil k sodelovanju v Interdisciplinarni delovni skupini za duševno zdravje starejših . Zdenka Katkič, predsednica društva Šola zdravja, je predlagana za članico omenjene delovne skupine in je do 7.7.2020 že podala soglasje k imenovanju. IDS za duševno zdravje starejših bo z delom začela avgusta 2020.

**Zapisala:**  **Društvo Šola zdravja Bernardka Krnc**  Zdenka Katkič, predsednica

Priloge k gradivu:

* Excel tabeli Rezultati delnih občnih zborov Društva Šola zdravja izvedenih po skupinah do 30.6.2020).
* Pripombe skupin Društva Šola zdravja
* Odgovori pod točko Razno - sklic delnih UO Društva Šola zdravja
* Pojasnila na pripombe skupine DŠZ - Kranj Predoslje
* Poročilo o prejetih sredstvih na razpisih 2020 za Društvo Šola zdravja
* Pogodba o sodelovanju Društva Šola zdravja in Športnega društva kineziologi na kvadrat

Overovatelja zapisnika:

Dr. Franc HABE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ datum\_\_\_\_\_\_\_\_\_\_\_\_\_\_\_\_\_

Marija GABRON \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ datum\_\_\_\_\_\_\_\_\_\_\_\_\_\_\_\_\_\_